有評論指出，叫敵人做「曱甴」嘅做法喺盧旺達大屠殺出現過，當時胡圖族就係用曱甴稱呼圖西族，然後大屠殺佢哋。香港前公務員事務局長王永平都有寫文評論，佢話「曱甴論」令警暴問題更加嚴重。佢認為呢種稱謂係對個別一班人製造「去人性化」嘅仇恨，成為差人暴力對待市民嘅藉口，佢地甚至會用「正義之名」將殺人合理化，成件事就會變到好恐怖。